  Туспуктэм: Удмуртиысь тӧролэн но кивалтэтлэн пресс-службазы Майя Бывальцева Удмуртиын Глазкар – Понино – Зотово улосвыл сюреслэсь 3,6 иськем люкетсэ тупатъязы. Ужъёсты «Кышкыттэм ӟечлыко сюресъёс» программая быдэстӥзы. Со сярысь элькун тӧролэн но кивалтэтлэн пресс-службаез ивортӥз. Сюрес вылэ выль ГОСТ-ёсъя лэсьтэм асфальттобетон кык сӥен вӧлдӥзы. Материалъёс но кернъёс куинь эрико лабораториосын эскеронъёсты ортчыизы. Понино черкогуртысь потонын мер транспортлы но школа автобусъёслы дугдылон интыос лэсьтӥзы. Пичи сюресъёсы кожонъёс тупатӥзы, сюрес дурез юнматӥзы. « Али Пониноысь школаямы тупатъян мынэ, пиналъёс – нош со 300-лэсь трос адями – Золтотариысь школаын дышетско. Школа автобус нуналаз кӧня ке рейс лэсьтэ. Вуж сюрес вылтӥ кышкытгес вал, соин ик школаез но сюресэз тупатъян ужъёсты огазе каремлы ми шумпотӥськомы » Нина Дзюина, Глаз ёросысь Понино интывыл ёзэтлэн кивалтӥсез Ватсалом, кылем арын та юсреслэсь 4 иськемзэ йӧскалык ӵектосъя тупатъязы. Тодэ вайытом, азьвылгес Ува ёросын Пытсам – Удугуӵин сюреслэсь ньыль иськемзэ выльдӥзы. Тегъёс: сюресъёс тупатъянужъёс йӧскалыкӵектосъёс Удмуртия  